NASTA PILDIRAAMAT
Tere taas!
Täna jutustan sulle kaksikvendadest.
Kas tead, kes on kaksikud?
Ehk tunned kedagi, kes on kaksik?
Ma tean mõnda kaksikut.
Kaksikud on kasvanud ühel ja samal ajal oma ema kõhus.
Neil on üks ja sama sünnipäev.
Piibel räägib meile tuntuks saanud kaksikvendadest.
Nad olid erilised selles mõttes, et ei olnud üldse ühte nägu.
Mõned kaksikud on väga ühte nägu.
Kui sarnased õed ja vennad.
Kuid need poisid olid väga väga erinevad.
Nad erinesid teineteisest juba väikese lapsena.
Üks oli suurem ja trullakam ning teine kõhnem ja väiksem.
Suuremaks sirgudes erinesid nad teineteisest.
Poiss, kes sündis varem oli nimetatud Eesaviks.
Ta kasvas suureks ja tugevaks.
Piibel räägib Eesavi kohta, et see mees oli väga karvane.
Tal olid puhmas kulmud.
Eesavile meeldis väga käia jahil.
Talle meeldis metsas rännata
ja jahtida hirvi, põtru ning paljusid teisi ulukeid.
Juuksedki olid metsas hulkudes läinud kui sassi ja kahuseks.
Eesavile meeldis jahimehe põnev elu.
Mõõgad, odad ja ammud olid tal alati valmis ja vinnastatud.
Joonistan siia noole, millega ta metsas loomi jahtis.
Nasta oleks vist Eesavit kartnud, sest ta nägi üpris hirmutav välja.
Suur ja karvane ning koledate relvadega.
Kuigi vennad olid kaksikud, oli Eesav natukene vanem.
Ta tuli ema kõhust esimesena ilmale.
Samuti oli ta oma isa lemmikpoeg.
Isa Iisak oli uhke oma poja üle,
sest esmasündinud poeg oli selline vägev jahimees.
Teine kaksik oli rahulikum ja vaiksem.
Tema nimi oli Jaakob.
Jaakob sündis Eesavi järgi
ja Piibel räägib, et sündides hoidis ta Eesavi kannast kinni.
Selline lõbus lugu.
Jaakobile meeldis olla kodus ning lihtsalt vestelda emaga.
Talle meeldis väga süüa teha ning oli üsna osav kokk.
Valmistas maitsvat hernesuppi ning palju muudki head sööki.
Vahel valmistas ta süüa Eesavi toodud jahiloomadest.
Jaakobile endale ei meeldinud jahil käia ja elada metslase elu.
Tema arvates oli Eesav metslane.
Jaakob ei olnud ka nii karvane.
Ta oli vähe siledam vend.
Nasta on meil karvane, on ju?
Kuna vennad olid nii erinevad, oli neil ka omavahel tülisid.
Nad nääklesid kumb on millise vanema lemmik.
Nad vaidlesid ka enda vanuse üle.
Eesav oli küll vanem,
kuid kaksikute jaoks on alati vanus alati vaidlusteemaks.
Ajal kui Jaakob ja Eesav elasid, oli väga tähtis, kes on vanem.
Siis juhtuski, et Jaakob,
see pisut noorem kaksik pettis pahatahtlikult oma venda.
Nad läksid omavahel kõvasti tülli.
Nad olid siis juba suured mehed.
Tüli paisus nii suureks,
et Jaakob põgenes oma venna Eesavi eest.
Eesav oli vihasena hirmus.
Tüli tõttu põgenes Jaakob kaugele-kaugele maale.
Ta oli seal kaua aega.
Jumal kurvastas selle pärast.
Jumalal on alati kurb meel, kui oleme omavahel tülis.
Kas oled kunagi tülitsenud oma sõbra, õe või vennaga?
Kindlasti oled.
Kuid Eesavi ja Jaakobi tüli oli kindlasti tuhat korda hullem.
See oli nii suur riid, et Jaakob pidi minema ära kaugele maale.
Õnneks oli Jumal Jaakobi ja Eesaviga.
Ta tegi nii, et mehed leppisid ära.
Lõpuks, üle pika aja kohtudes, närveerisid algul mõlemad vennad.
Kas mu vend on ikka valmis andeks paluma ja andestama?
Muidugi olid nad mõlemad valmis üksteiselt andeks paluma.
Nad embasid ja leppisid ning olid taas üksteisega sõbralikud.
Kui sa lähed riidu oma sõbra, õe, venna
või kellegi teisega, siis on oluline andeks paluda.
Nii nagu Jaakob ja Eesav tegid.
Tülid ei tohi paisuda nii suureks nagu see juhtus neil vendadel.
Hea, et Jumal oli koos Jaakobi ja Eesaviga.
Ta juhtis nende elu.
Järgmisel korral
jutustan lähemalt Jaakobist, kellele sündis palju lapsi.
Samuti räägin Jaakobi pojast, kellel oli väga põnev elu.
Sellest siis järgmine kord.
Nüüd ütleme Nastaga siit Jaakobi ja Eesavi kõrvalt:
tsau-tsau!
Tõlge: Mare Peterson